Istočno Novo Sarajevo

Istočno Novo Sarajevo (1992–2004. Srpsko Novo Sarajevo, 2004–05. Lukavica), opština u Bosni i Hercegovini koja administrativno pripada Republici Srpskoj. Jedno kratko vrijeme posle odluke Ustavnog suda BiH koristila je ime Lukavica, a ime tog naselja se u žargonu, posebno u Federaciji BiH koristi i za cijeli grad Istočno Sarajevo ili barem njegov donji dio, u opštinama Istočna Ilidža i Istočno Novo Sarajevo. Bivše ime je bilo Srpsko Novo Sarajevo, ali je to ime odlukom Ustavnog suda BiH proglašeno neustavnim 22. septembra 2004. te je isti organ donio privremenu odluku da opština Srpsko Novo Sarajevo koristi ime "Lukavica". Zakonom o izmjenama Zakona o teritorijalnoj organizaciji Republike Srpske («Službeni glasnik Republike Srpske», broj: 103/05) ime opštine promijenjeno je u Istočno Novo Sarajevo. Opština Istočno Novo Sarajevo sa opštinom Istočna Ilidža dijeli jugoistočni dio Sarajevskog polja koji je Dejtonskim sporazumom pripao Republici Srpskoj, a njena naselja se nalaze i na padinama Trebevića i Jahorine. Opštinu sačinjavaju mjesne zajednice koja su pripadala predratnoj opštini Novo Sarajevo: Lukavica, Pavlovac, Tilava, Toplik, dio mjesnih zajednica Vraca i Gornji Kovačići, (urbana naselja) i naselja na Trebeviću, Tvrdimići, Petrovići, Miljevići, Klek, Kozarevići...

Površina opštine je 36 km², a naseljava je 9.129 stanovnika (2004. godine zvanična procjena Republičkog zavoda za statistiku Republike Srpske). Gustina naseljenosti je 245 stanovnika na km², a prosječna nadmorska visina 500 m.

Područje današnje opštine Istočno Novo Sarajevo prije rata bilo je slabo urbanizovano, što se posle 1995. godine ubrzano mijenja. Novo urbano jezgro opštine čine stambene zgrade izgrađene u bivšim kasarnama JNA i VRS "Slobodan Princip Seljo" i "Slaviša Vajner Čiča", kao i mnogi objekti posvećeni sportu i kulturi, stadion FK Slavija, sportska dvorana "Slavija", pozorište, kulturni centar, srednjoškolski centar, pijaca u Lukavici, tržni centri...

Okosnicu razvoja opštine čine značajni kapaciteti 10 preduzeća koja se nalaze u sastavu "Energoinvesta" ( "RAOP", "Automatika", "TAT", i dr.) zatim kapaciteti UNIS "Lasta", Fabrike specijalnih vozila, kao i veće privatne firme. 

U centru Lukavice smješteni su Elektrotehnički, Mašinski i Poljoprivredni fakultet, Muzička akademija, Skupština Grada Istočno Sarajevo, Matična biblioteka, upravne zgrade i proizvodni kapaciteti FAMOSA, Radio Istočno Sarajevo, Osnovna škola "Sveti Sava" (centralna škola u Lukavici i područne škole u Tilavi i Petrovićima), Srednja škola "28.juni", Dom zdravlja "Istočno Sarajevo" i druge značajne institucije.

Naseljena mesta 
 Klek
 Kozarevići
 Lukavica
 Donji Miljevići
 Miljevići
 Petrovići 
 Prljevo Brdo
 Tešanovo brdo
 Toplik
 Tvrdimići

Sport 

U Istočnom Sarajevu postoji par sportski klubova: Fudbalski Klub "Slavija" , Klub Malog Fudbala "Tango" , Atletski Klub "Slavija" Lukavica i Košarkaški Klub "Slavija" .

Slavni ljudi 
 Bogdan Čeko , fudbalski radnik
 Dragan Kulina , poznati privrednik
 Doc.dr.Goran Mutabdžija , profesor Univerziteta u Istočnom Sarajevu i ministar u vladi RS
 Branko Stanković -"Ambasador" , poznati fudbalski trener Crvene Zvezde
 Dragomir Andan , bivši ministar policije RS
 Sanja Gluhović, tv voditeljka
 Jovo Sikima, bivši fudbaler
 Boban Stanojević, košarkaški trener
 Vladimir Mandić, poznati rukometaš
 Zoran Cvijetić, osnivač MUP-a Republike Srpske
 Mirko Ponjarac, poznati fudbalski radnik i bivši fudbaler Slavije
 Milorad Lale , fudbalski radnik
 Dragiša Ćorsović, sportski komentator
 Dragomir Čabrilo , atletski trener
 Stefan Ćuković , atletičar
 Staša Košarac, političar
 Desanka Ćiro , atletičarka
 Borko Močević , slikar i galerista
 Slavenko Glavan, istaknuti sportski radnik i šahista
 Tanja Simeunović , atletičarka
 Aleksandra Klačar, manekenka i foto model
 Sanja Simeunović , atletičarka
 Darko Elez , poznati kriminalac
 Tijana Tešanović , atletičarka
 Cvijetin Ristanović, urednik lista " Srpska vila"
 Katarina Lemez , atletičarka
 Đorđe Ždrale , poznati kriminalac
 Milica Rajić, manekenka
 Jovana Papaz, odbojkašica

Vanjske veze 

 Službena stranica Opštine Istočno Novo Sarajevo
 Službena stranica Opštine Istočno Sarajevo
 Istočno Sarajevo Novosti 
 Portal Istočno Sarajevo 
 Opština Istočna Ilidža
 RTV IS 
 Turistička organizacija Istočno Sarajevo
 Univerzitet u Istočnom Sarajevu
 
 Elektrotehnički fakultet Univerziteta u Istočnom Sarajevu
 Pravni fakultet Univerziteta u Istočnom Sarajevu
 Filozofski fakultet Univerziteta u Istočnom Sarajevu
 Mašinski fakultet Istočno Sarajevo
 Opšta bolnica Istočno Sarajevo 
 Tomašević d.o.o
 Energoinvest RAOP - Rasklopna oprema a.d.  
 Prominvest d.o.o. 

Opštine Republike Srpske